CELEX: 62001CJ0107
Language: da
Date: 2001-12-13
Title: Domstolens Dom (Første Afdeling) af 13. december 2001. # Kommissionen for De Europæiske Fællesskaber mod Grand-duché de Luxembourg. # Traktatbrud - Direktiv 98/76/EF - Manglende gennemførelse inden for den fastsatte frist. # Sag C-107/01.

Avis juridique important

|

62001J0107

Domstolens Dom (Første Afdeling) af 13. december 2001.  -  Kommissionen for De Europæiske Fællesskaber mod Grand-duché de Luxembourg.  -  Traktatbrud - Direktiv 98/76/EF - Manglende gennemførelse inden for den fastsatte frist.  -  Sag C-107/01.  

Samling af Afgørelser 2001 side I-10357

ParterDommens præmisserAfgørelse om sagsomkostningerAfgørelse
Nøgleord

Medlemsstater - forpligtelser - gennemførelse af direktiver - manglende gennemførelse ubestridt(Art. 226 EF) 

Parter

I sag C-107/01,Kommissionen for De Europæiske Fællesskaber ved M. Wolfcarius, som befuldmægtiget, og med valgt adresse i Luxembourg,sagsøger,modStorhertugdømmet Luxembourg ved J. Faltz, som befuldmægtiget,sagsøgt,angående en påstand om, at det fastslås, at Storhertugdømmet Luxembourg har tilsidesat sine forpligtelser i henhold til Rådets direktiv 98/76/EF af 1. oktober 1998 om ændring af direktiv 96/26/EF om adgang til erhvervet godstransport ad landevej og erhvervet personbefordring ad landevej samt om gensidig anerkendelse af eksamensbeviser, certifikater og andre kvalifikationsbeviser, som skal lette den faktiske udøvelse af etableringsfrihed for de pågældende udøvere af transportvirksomhed inden for indenlandsk og international transport (EFT L 277, s. 17), idet det ikke har vedtaget alle de love og administrative bestemmelser, der er nødvendige for at efterkomme direktivet, eller idet det i hvert fald ikke har givet Kommissionen underretning herom,harDOMSTOLEN (Første Afdeling)sammensat af afdelingsformanden, P. Jann (refererende dommer), og dommerne L. Sevón og M. Wathelet,generaladvokat: F.G. Jacobsjustitssekretær: R. Grass,på grundlag af den refererende dommers rapport,og efter at generaladvokaten har fremsat forslag til afgørelse den 25. oktober 2001,afsagt følgendeDom 

Dommens præmisser

1 Ved stævning indleveret til Domstolens Justitskontor den 6. marts 2001 har Kommissionen for De Europæiske Fællesskaber i medfør af artikel 226 EF anlagt sag med påstand om, at det fastslås, at Storhertugdømmet Luxembourg har tilsidesat sine forpligtelser i henhold til Rådets direktiv 98/76/EF af 1. oktober 1998 om ændring af direktiv 96/26/EF om adgang til erhvervet godstransport ad landevej og erhvervet personbefordring ad landevej samt om gensidig anerkendelse af eksamensbeviser, certifikater og andre kvalifikationsbeviser, som skal lette den faktiske udøvelse af etableringsfrihed for de pågældende udøvere af transportvirksomhed inden for indenlandsk og international transport (EFT L 277, s. 17, herefter »direktivet«), idet det ikke har vedtaget alle de love og administrative bestemmelser, der er nødvendige for at efterkomme direktivet, eller idet det i hvert fald ikke har givet den underretning herom.2 Direktivets artikel 2, stk. 1, første afsnit, bestemmer:»Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. oktober 1999. De underretter straks Kommissionen herom.«3 I henhold til fremgangsmåden i artikel 226, stk. 1, EF fremsendte Kommissionen - efter at have givet Storhertugdømmet Luxembourg lejlighed til at fremsætte sine bemærkninger - ved skrivelse af 1. august 2000 en begrundet udtalelse til Storhertugdømmet Luxembourg, hvori den opfordrede det til at træffe de nødvendige foranstaltninger til at overholde sine forpligtelser i henhold til direktivet inden to måneder fra meddelelsen af den begrundede udtalelse.4 De luxembourgske myndigheder svarede ved skrivelse af 24. august 2000, at de nødvendige nationale foranstaltninger til gennemførelse af direktivet var under vedtagelse.5 Da Kommissionen ikke modtog yderligere oplysninger vedrørende gennemførelsen af direktivet, besluttede den at anlægge denne sag.6 Storhertugdømmet Luxembourg har gjort gældende, at udkastet til lov om bl.a. gennemførelsen af direktivet samt udkast til to storhertugelige anordninger er blevet godkendt af Conseil de gouvernement den 21. juli 2000. Kommissionen har modtaget kopier af disse udkast i august 2000.7 Som det fremgår af de forklaringer, som Storhertugdømmet Luxembourg er fremkommet med, ændrer disse oplysninger intet ved den omstændighed, at direktivet ikke er blevet gennemført inden for den frist, der er fastsat i den begrundede udtalelse. Under disse omstændigheder forekommer Kommissionens søgsmål velbegrundet.8 Det skal således fastslås, at Storhertugdømmet Luxembourg har tilsidesat sine forpligtelser i henhold til direktivet, idet det ikke har vedtaget alle de love og administrative bestemmelser, der er nødvendige for at efterkomme direktivet. 

Afgørelse om sagsomkostninger

Sagens omkostninger9 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Storhertugdømmet Luxembourg tilpligtes at betale sagens omkostninger, og Storhertugdømmet Luxembourg har tabt sagen, bør det pålægges det at betale sagens omkostninger. 

Afgørelse

På grundlag af disse præmisserudtaler og bestemmerDOMSTOLEN (Første Afdeling)1) Storhertugdømmet Luxembourg har tilsidesat sine forpligtelser i henhold til Rådets direktiv 98/76/EF af 1. oktober 1998 om ændring af direktiv 96/26/EF om adgang til erhvervet godstransport ad landevej og erhvervet personbefordring ad landevej samt om gensidig anerkendelse af eksamensbeviser, certifikater og andre kvalifikationsbeviser, som skal lette den faktiske udøvelse af etableringsfrihed for de pågældende udøvere af transportvirksomhed inden for indenlandsk og international transport, idet det ikke inden for den fastsatte frist har vedtaget alle de love og administrative bestemmelser, der er nødvendige for at efterkomme direktivet.2) Storhertugdømmet Luxembourg betaler sagens omkostninger.